# data[].attributes.body
חלום שלי חופש גדול כזה! אני חולמת על טיול ארוך בטבע עם תיק על הגב, ישנה בחוץ, טובלת כל יום במקווי מים, פוגשת חברים.

וחזרה למציאות:

השבוע היה די משוגע ועמוס. תפרתי את הסקירה על המרכזים החינוכיים שאעביר בשלישי הבא. במשך שלושה ימים עשיתי המון ראיונות, ולמזלי הצלחתי להשיג אנשים שייפגשו איתי לשעה מעכשיו לעכשיו. ביום שני במשרד עשיתי 4 ראיונות ארוכים ברצף. במקביל עבדתי עם מיכל בקופנהגן שעזרה לי בנדיבות עם הסקירה של המקרים מחו"ל. בניית המצגת ואריזה של הכל להצגה שתהיה מספיק מעמיקה. עדיין יש לי לא מעט עבודה, אבל הכיוון סך הכל חיובי,
וגם למדתי לא מעט.

חוץ מזה היתה השבוע פגישות סביב הנושא הכלכלי של הדיפלה. פגישה עם שירי וגאולה מאוניברסיטת רייכמן להתנעת עבודה משותפת על החלק הכלכלי. ביום רביעי היתה פגישה שתוכננה כבר הרבה זמן עם ראש החבילה הכלכלית מטעם האיחוד האירופי שיושב בברלין, אז גם התעסקתי עם ההכנה והאריזה של הפגישה הזאת.

התחלתי חפיפה ליעל בנושא הדיפלה.

וגם הבלוג של ציפורי עלה לאוויר!

סופש נעים!
רז

# data[].attributes.headline
שלום, אני נוסעת

# data[].attributes.subject
שלום, אני נוסעת

# data[].attributes.body
זה היה מה שהייתי אומרת אם היה באמת חופש גדול. מוצ'ילה מקל הליכה וכרטיס טיסה לחודשיים לטפס כמה הרים באיזורים חסרי קליטה. עכשיו רק צריך שיהיו חודשיים פנויים ולהבין איך עושים ונהנים מזה עם ילדה בת שנה וחצי.
ועד אז, השבוע שלי היה בסימן למידה, השבוע צללתי לפרויקט של הדיפלה במקביל להמשך עבודה בנהלל.  ישבתי בכמה שיחות שעלו בהם דיונים מעניינים וחדשים לי, כמו איך אפשר להרחיק רעייה מהנחל כשהיא לא חוקית ולא מוסדרת (למי יש אינטרס להכניס את עצמו לזה ולהקים להם שוקת יעודית?), על הצורך לקחת בחשבון באמת את האתגרים של פקחי  רט"ג במובן של ניהול קהל אחרי שפרויקט שיקום מסתיים וכולנו הולכים הביתה, ועוד משהו שנתקע לי בראש- בשביל להבין מהו המצב הטבעי של הנחל שאליו מכוונים (סוגיה שלא בטוח שיש לה תשובה) צריך ללכת אחורה לפחות לתקופה טרום הרומאים שעשו שינויים הנדסיים נרחבים במרחב. מורכב ומעניין.

יאללה סופש נעים
יעל

# data[].attributes.headline
סוגרים חצי שנה…. הילה

# data[].attributes.subject
סוגרים חצי שנה…. הילה

# data[].attributes.body
הימים חולפים והשנה עוברת וכבר עברה לה חצי שנה!!! הייתם מאמינים?

השבוע התחיל במשרד החקלאות בקורס מנכלים שהיה מוצלח מאוד!! ההעמקה בנושאי חוק הניקוז ופעילות המשרד היתה עבורי  נדבך נוסף בהבנה ולפחות חלק מההרצאות ברגע שיעלו אמליץ לכם לשמוע.

התקדמנו בשבוע במיקוד העבודה שלנו קדימה ובדיוק התפקיד שלנו דרך ישיבה על ליווי פרוייקטים , שיחות על קשר עם חו״ל בהמשך והעבודה עם רשויות הניקוז שבטוח תעלה רמה נוספת.

אני נערכת לקראת ישיבת דירקטוריון ראשונה של אגמא החלצ שתתקיים בשבוע הבא.

היום התנענו את התכנית האסטרטגית לשיקום נחלים והיתה ישיבה מוצלחת מאוד!!׳ עכשו מתחילה העבודה האמיתית ובטח בחודש הקרוב נשתף במה שקורה .

לסיום היום כדי שיהיה מעניין נקבעה פגישה עם ראש רשות המים הנכנס חזי ליפשיץ. ומבחנתי זאת התחלה חשובה.
סוף יוני זה זמן לסכם הרבה מהפעילויות ולהגיש חשבוניות לכל הארגונים שאיתם אנחנו עובדים ויש כאלה לא מעט….ואני ממש גאה בכולנו על העשייה הרבה!!
השבוע גם היה ביקור מהנה ומפתיע לטובה של דור העתיד של אגמא ושמחנו מאוד לראות את אביה ופארן וכמובן את ליאור ורעות.

לפני סיום… החופש הגדול שלי… נסיעה לחודשיים לאוסטרליה עם כמה ספרים טובים!!

ועד אז אתפנה לבנים פה, אורחים בשבת, קצת ים וחברים.
סופש נעים וכיפי
הילה

# data[].attributes.headline
הכל הכל הכל זה תקשורת - יעל אילמר

# data[].attributes.subject
הכל הכל הכל זה תקשורת - יעל אילמר

# data[].attributes.body
היי לכולם,
פנטזיית החופש שלי היא שיהיה לי מנוי לבריכה ושכל יום בבוקר יהיה לי זמן ופניות (בלי לג'ונגל ובלי לסנג'ר אף אחד) ללכת לשחות שעה. ככה כל יום במשך חודשיים. הלוואי אמן!

השבוע עוד לא התחיל וכבר מסכמים:
1. ראשון - קורס מנכ"לים המאוד מאוד מלמד  על הבריכה של המים הלא כל כך צלולים שרשויות הניקוז שוחות בה. אני ממש מרגישה קפיצת מדרגה בהכרות שלי עם העולם הזה.
2. שני - משרד, פגישות, סגירות, ארגונים. נתתם אחלה רעיון לבניית תהליך סטוריטליג לרשויות הניקוז שבסופו יהיה שידור tedx  נחלים - יצאנו לדרך. יעלט על ההגה.
3. שלישי -  פגישות ועניינים והופ מתניעים פעילות ניהול נגר עם פורום ה-15.
4. רביעי מפגישה לפגישה - שיחה משמעותית עם מוטי קפלן, תכנית ההכשרות השנתית מתחילה לקבל נפח ורעיונות, עוד תשמעו עליה בקרוב. שיחה עם חנוך ומיכל איתן על תכנית ההכשרה לניהול אגני באקדמיה - הרים גבוהים לפנינו.
5. חמישי - הייתה היום סדנת ניהול נגר לחברה הערבית שהייתה מאוד מוצלחת ואני הייתי ברק. זאת הזדמנות להגיד לברק כמה הוא חסר...! גם לנו וגם לקולגות שלנו במנהל התכנון והיועצים שלא מפסיקים לפרגן על העבודה איתו. כל הכבוד ברק!!
מסיימת את היום עם המשפט האלמותי של המורה המאוד מאוד טוב שלי בקורס הדוברים (אם תהיתם מה אני עושה בימי חמישי 16-18.30 מלפני שבועיים ועד תחילת אוגוסט): נגר זאת דאחקה של אליעזר בן יהודה!!

שיהיה סוף שבוע כיף!

# data[].attributes.body
אם הייתי בחופש הגדול הייתי שותה שוקו ואוכל לחמנייה כל בוקר בלי להסתכל על המשקל...בהנחה שיש לי מטבוליזים של בן 12...

השבוע היה שבוע של השלמות והסתכלות קדימה.
חובות קריאה שהיו לי מהתקופה האחרונה סוף סוף שולמו. הצלחתי לשריין בלוקים לקריאה וממש לעמוד בהם, כך שכמה דברים שהיו תקועים בקנה יכולים להמשיך ולהתקדם, וחלקם יעלו לאתר בשבועות הקרובים.
מעבר לכך אנו מתקרבים לסיום שלב הגישושים ולקראת הנעה של הפרוייקט לבחינת מדדי הצלחה בפרוייקטי שיקום נחל. כבר בקרוב נראה אילו פרוייקטים נוספים באגמא ישתלבו בו עוד בשלב הכתיבה.
השבוע גם נפגשנו עם נציגים מקופנהגן לקראת תכנון סיור לדנמרק. הדנים היו מאוד חיוביים בסך הכל, והעלו כמה דברים מעניינים כבר בשיחה. למשל שותפות בין 8 רשויות שונות סביב נושאי מים וניהול נגר וסיכוני שטפונות. כמו כן הם סיפרו שהם גם לא פיצחו עדיין הכל - בעיקר בהקשר של היערכות שלהם לשינויי אקלים- הגיוני. ככל ונתקדם בהכנות נשתף את כולם ונבקש אינפוט הארות והערות. בכל מקרה נראה שיהיה מעניין.
נקודה אחרונה שאשתף בה היא פגישה, קצרה אומנם, עם צוות אימפקט מים ונחלים של ממשק. הם עומדים לפגוש את הממונה על הביטוח במשרד האוצר, ולהציף בפניו את המורכבות הביטוחית שכבר קיימת ועומדת להיות קשה יותר בעתיד הקרוב והרחוק. שיתפתי אותם בתובנות שלנו שעלו מהיכרות עם השטח בארץ, וגם במה שקורה בעולם. מקווה שיפלו על אוזניים קשובות ושאכן יתחילו לטפל בנושא זה עם קשר ובלי קשר לחוק ההסדרים.
שבת שלום,

רועי

# data[].attributes.body
זה קרה!!! התנענו את התוכנית האסטרטגית!
היום בבוקר נפגשו אצלינו במשרד צוות הניהול של המיזם (הגנ"ס, יד הנדיב, רט"ג) עם צוות MNS (שלושה אנשים מחברת MNS, זיו גפן ודני עמיר)לפגישת התנעה של התוכנית לתיאום ציפיות והיכרות. זו היתה פגישה שעסקה בדברים ה"רכים" שבהרבה פרויקטים מתעלמים מהם כשקופצים למים, כמו להכיר קצת יותר טוב ולהבין מאיפה כל אחד מגיע, ולוודא שאנחנו רואים עין בעין דברים די קריטיים כמו, מה תיחשב בעיננו הצלחה של תוכנית העבודה בעוד שנה וחצי מהיום. הפגישה זרמה טוב מאוד בסה"כ, גם פה כמו בכל תהליך חשוב ושותפות חדשה האמון ייבנה לא מזה שנדבר עליו אלא מזה שניתן אותו ונעבוד ביחד. זה ייקח קצת זמן, יש הרבה ספקות ודאגות בכל הצדדים, אבל זה סימן לאכפתיות ולמחויבות של כולם. אז אני אופטימית. ויצאנו!
עוד דבר משמח זה שנראה (טפו טפו) שמצאתי לנו סוף סוף את האדם הנכון לבניית הדשבורד לאיסוף והצגת הנתונים של אגמא.
בראשון טסה לשבוע בצרפת, מתוכו שלושה וחצי ימים של סדנת עבודה עם התוכנית הסביבתית של האו"ם UNEP במסגרת פרויקט שנקרא SwitchMed, שהתקיים בישראל, אני ערכתי עליו בחינת תוצרים/סקירת מדיניות, ונוסעים יחד עם נציגי הגנ"ס ועוד 8 מדינות שכנות לפתח את ההמשך של הפרויקט, או  למעשה להבטיח שיגיע לפה עוד מימון לדברים טובים. אז תחסרו לי  שבוע! אנסה לדווח קצת משם. אם היה עכשיו חופש גדול גם לי כנראה הייתי מחכה שהוא ייגמר כדי לעשות שני דברים שאני חולמת עליהם, אבל לא עם עוד מליון אנשים אחרים ... חחח: לטייל (חולמת על טרק ארוך, כמו שביל ישראל או קמינו דה סנטיאגו כזה) ולעשות קורס צלילה חופשית. גם זה יגיע מתישהו.
סופ"ש נעים, אה-טוט א-לור!

# data[].attributes.body
השבוע היה שבוע של קידום תוכניות והסתכלות קדימה.
כל הפעילויות של צוות הטמעה וקהילה נכנסו לטבלה ונבחנו אל מול יעדים. מתוך זה נבנתה הסתכלות להמשך השנה, שיבוץ פעילויות וניהול המשאבים הכולל.
יעל סלמה ואני מקדמות סרטונים עבור מילון המונחים שבמאגר הידע - זה מאתגר ומגניב.
הפאצ'ה קוצ'ה מתחיל לקרום מבנה ותקציב כדי להיעשות הכי טוב שאפשר.
המפגש של פורום רשויות הניקוז מתגבש ונסגר.
סיורים, וובינרים פעילויות מתחילות להתגבש עכשיו מתוך התכוננות ליולי אוגוסט והזמן האבוד שבהם.
השבוע גם גיליתי ששכחתי לעדכן באתר של עגמא תאריך שהשתנה בתחרות של "מפגש עיר נחל" וההשלכות של זה היום ששינו את תאריך סיום התחרות. זו טעות אנוש עם השלכות גדולות וזה מלמד אותי את החשיבות של עוד "עין" על התכנים שמועלים בפלטפורמות שלנו באגמא. ממליצה גם לכם ולכן ללמוד מהטעות שלי וכשיש תוכן שעולה ובעיקר כשמשתנה - לבקש עוד עין מבחוץ, ולמזער אפשרות לטעות.
לו הייתי ילדה בחופש הגדול - הייתי לוקחת אוהל ומתמקמת בים, בחוף שאפשר לשחות וגם לגלוש בו, עם מקלחת ליד ומקרר עם דברים טעימים וקרירים והייתי מעבירה את רוב החופש בים: מטיילת על החוף, מחפשת צדפים, צוללת ומחפשת חיות, גולשת על גלים, חותרת בסאפ או בקיאק וישנה ומתעוררת ביחד עם השמש.

# data[].attributes.headline
הכל הכל אני יכול כי זה החופש הגדול!

# data[].attributes.subject
הכל הכל אני יכול כי זה החופש הגדול!

# data[].attributes.body
היי חברים וחברות,
היום נעשה תרגיל בדמיון מודרך!
נגיד ש... היום אתם כמו כל ילדי ישראל בגנים ובבתי הספר היסודיים יוצאים לחופש הגדול. אז! בנוסף לעדכון השבועי כתבו לנו מה הייתם עושים אם הייתם יוצאים לחופש הגדול היום? קחו אותנו לחלומות שלכם ושלכן לחופש :) כי חלומות נועדו להתגשם...!